
יו"ר הכנסת, ח"כ ריבלין ראובן
אדוני היושב ראש,

אבקש להעלות על סדר יומה של הכנסת הצעה דיון מהיר  בנושא:

שביתת מורי היל"ה
דברי הסבר:

מעל למאה מורים, המועסקים כעובדי קבלן במסגרת תכנית היל"ה של משרד החינוך, השביתו השבוע מעל ל-15 מרכזי השכלה המופעלים למען נוער מנותק ברחבי הארץ, במחאה על תנאי העסקתם.

שכרם של מורי היל"ה מחושב לפי שעה והם לא מקבלים שכר בזמן חופשות או על חשבון שיעורים שבוטלו בידי התלמיד. דבר זה מביא רבים מהם לחפש עבודות אחרות בעוד שאחרים עוזבים את הפרויקט החשוב.

במסגרת הפרויקט מכינים המורים לבחינות הבגרות כ-5,000 בני נוער שנפלטו ממסגרות חינוך אחרות, שלרוב מגיעים מרקע קשה. 

בשל חשיבות הנושא, הנני מבקש להביא אותו לדיון מהיר בועדת החינוך, התרבות והספורט.
בכבוד רב,

חבר הכנסת גנאים מסעוד
